Opomene Svete Stolice o opasnostima "ekumenskog 
pokreta" iz 1948. i 1949. godine 

Dobro je poznato da je papa Pio XI. u enciklici Mortalium animos (1928. god.) osudio 
zablude ekumenizma. No, manje je poznato da je i u pontifikatu njegova nasljednika, 
pape Pija XII., Sveta Stolica donijela dva dokumenta koji vrlo jasno upozoravaju na 
zablude i opasnosti "ekumenskog pokreta". 


Riječ je o upozorenju Cum compertum sit od 5. lipnja 1948. (AAS 40, 1948., str. 257.), te 
O instrukciji De motione oecumenica od 20. prosinca 1949. (AAS 42, 1949., str. 
142.-147.). 


Primijetit ćete da su se u službenim dokumentima Svete Stolice riječi "ekumenski pokret" 
pisale pod navodnim znakovima. Već se time daje do znanja kako je Sveta Stolica 
gledala taj pokret. I sam ton kojim je pisan dokument Cum compertum sit otkriva da je 
"ekumenski pokret" gledan kao nešto strano Katoličkoj Crkvi. 


Slučaj ekumenskih skupova je zanimljiv, jer pokazuje kako su stvari, koje je Sveta Stolica 
nejednom strogo zabranila, postale središnja točka reformi nakon Drugoga vatikanskog 
koncila. Dakle, donedavne teške zloupotrebe postale su reformatorima temeljnom 
metodom rada. 

Od samih početaka u "ekumenskom pokretu" dobru su priliku prepoznali oni koji su htjeli 
mijenjati nauk Crkve. Modernisti su od svoje pojave početkom 20. stoljeća bili povezani s 
protestantima. Nije neobično, stoga, da su se brzo povezali i s protestantskim 
ekumenskim pokretom. Nemojmo zaboraviti da je ekumenizam započeo kao pokret za 
ujedinjenje raznih protestantskih sekti. Modernistički klerici, koji su težili mijenjanju nauka 
Katoličke Crkve, počeli posebno nakon Drugog svjetskog rata održavati zajedničke 
skupove s protestantima. 


Dakako, sve je to bilo protivno propisima kanonskog prava. No, modernistima to nije 
smetalo, jer je upravo to njihova glavna metoda za "mijenjanje nauka": uporno kršiti nauk 
Crkve, sve dok ga se silom ne "promijeni"... (u njihovim glavama, ne u stvarnosti). 


Reakcija Svete Stolice došla je s dokumentom Cum compertum sit od 5. lipnja 1948. 


2/8 


Acta Apostolicae Sedis 40 (1948), p. 257. 


SUPREMA SACRA 
CONGREGATIO 
S. OFFICII 


MONITUM 


Cum compertum sit variis in 
locis, contra Sacrorum Canonum 
praescripta et sine praevia S. 
Sedis venia, mixtos conventus 
acatholicorum cum  catholicis 
habitos fuisse, in quibus de rebus 
fidei tractatum est, omnibus in 
memoriam revocatur ad normam 
canonis 1325 $ 3 prohibitum 


esse quominus his conventibus 
intersint, sine praedicta venia, 
cum laici, tum clerici sive sae- 
culares sive religiosi.  Multo 
autem minus catholicis licitum 
est huiusmodi conventus convo- 
care et instituere. 


Quapropter Ordinarii urgeant, ut 
haec  praescripta ab omnibus 
adamussim serventur. Quae qui- 
dem  potiore iure observanda 
sunt, cum agitur de conventibus, 
quos — «oecumenicos» — vocant, 
quibus catholici, sive laici sive 
clerici, sine S. Sedis praevio con- 
sensu, nullo modo  interesse 
possunt. 


VRHOVNA SVETA 
KONGREGACIJA 
SV. OFICIJA 


UPOZORENJE 


Budući da je opaženo kako su na 
raznim mjestima protiv propisa 
svetih kanona i bez prethodne 
dozvole Svete Stolice, održana 
mješovita okupljanja nekatolika 
s katolicima, u kojima se ras- 
pravljalo o vjerskim stvarima, 
svima dozivamo u sjećanje da je 
prema normi kanona 1325. $ 3. 
zabranjeno da na takvim okup- 
ljanjima prisustvuju bez pret- 
hodne dozvole: kako laici, tako 1 
klerici, bilo svjetovni bilo re- 
dovnički. A još je manje dopu- 
šteno da katolici sazivaju ili 
priređuju takva okupljanja. 


Zbog toga, neka ordinariji urgi- 
raju da se svi točno pridržavaju 
ovih propisa. A ovo s još većim 
pravom treba obdržavati kada je 
riječ o okupljanjima koja zovu 
»ekumenskima«, a na kojima 
katolici, bilo laici bilo klerici, 
bez prethodne suglasnosti Svete 
Stolice, nipošto ne mogu prisu- 
stvovati. 

Cum vero, tum in praedictis con- 
ventibus tum extra ipsos, etiam 
actus mixti cultus haud raro 
positi fuerint, denuo omnes mon- 
entur_— quamlibet in  sacris 
communicationem ad normam 
canonum 1258 et 731, $ 2, omni- 
no prohibitam esse. 


Datum Romae, ex Aedibus S. 
Officii, die 5 Iunii 1948. 


Petrus Vigorita, Notarius. 


No, kako su na spomenutim sku- 
povima, kao i izvan istih, nerije- 
tko obavljani čini mješovitog 
štovanja, iznova upozoravamo 
sve da je bilo kakvo zajedničko 
sudjelovanje u obredima u pot- 
punosti zabranjeno prema normi 
kanona 1258.1 731.,$ 2. 


Dano u Rimu, u dvoru Sv. Ofi- 
cija, dana 5. lipnja 1948. 


Petar Vigorita, bilježnik. 


Navedene odredbe Zakonika kanonskog prava iz 1917. 


ZKP, kan. 1325., $ 3. 


Caveant catholici ne disputatio- 
nes vel collationes, publicas 
praesertim, cum acatholicis ha- 
beant, sine venia Sanctae Sedis 
aut, si casus urgeat, loci Ordi- 
naril. 


Neka katolici paze da ne održa- 
vaju rasprave ili okupljanja, na- 
pose javna, s nekatolicima, bez 
dozvole Svete Stolice ili, ako je 
riječ o hitnom slučaju, mjesnog 
ordinarija. 


ZKP, kan. 1258. 


$ 1. Haud licitum est fidelibus 
quovis modo active assistere seu 
partem habere in sacris acatholi- 
corum. 


$ 1. Vjernicima je nedopušteno 
da na bilo koji način aktivno pri- 
sustvuju ili sudjeluju u obredima 
nekatolika. 

$ 2. Tolerari potest praesentia 
passiva seu mere materialis, c1- 
vilis officii vel honoris causa, ob 
gravem rationem ab Episcopo in 
casu  dubii — probandum, in 
acatholicorum funeribus, nuptiis 
similibusque  sollemniis  dum- 
modo perversionis et scandali 
periculum absit. 


$ 2. Može se tolerirati pasivna ili 
čisto materijalna nazočnost, zbog 
građanske službe ili počasti, iz 
važnog razloga koji u dvojbenom 
slučaju treba utvrditi biskup, na 
pogrebima  nekatolika, vjenča- 
njima i sličnim svečanostima, dok 
god nema opasnosti od izopačenja 
ili sablazni. 


ZKP, kan. 731., 82. 


Vetitum est Sacramenta Eccle- 
siae_ ministrare  haereticis aut 
schismaticis, etiam bona fide 
errantibus eaque petentibus, nisi 
prius, erroribus reiectis, Eccle- 
siae reconciliati fuerint. 


Zabranjeno je sakramente Crkve 


posluživati — krivovjercima ili 
raskolnicima, pa i onima koji su 
zabludjeli u dobroj vjeri i koji ih 
traže, dok se prvo ne pomire sa 
Crkvom, odbacivši zablude. 


Kako su se gore spomenuti - nezakoniti i zabranjeni - "ekumenski skupovi" nastavili (jer 
su modernisti uvijek uporni u zloupotrebama), Sveta Stolica bila je prisiljena iduće godine 
izdati novi dokument. 


Taj dokument nosi naziv "De motione oecumenica" ("O ekumenskom pokretu"), a 
objavljen je 20. prosinca 1949. 


U njemu se govori o tome kako i pod kojim uvjetima se mogu održati sastanci katolika i 
nekatolika. Ukratko: na te sastanke treba poslati učene i prokušane teologe da 
nekatolicima objasne nauk Katoličke Crkve i da ih pozovu ili potaknu da se vrate u Crkvu. 


Običnim vjernicima je u pravilu zabranjeno da sudjeluju u tim sastancima: 


"Fideles autem eos conventus ne adeant, nisi obtenta venia peculiari Auctoritatis 
Ecclesiasticae, quae danda solummodo est iis qui bene instructi et fortes in fide 
cognoscantur." 


("Vjernici pak neka ne polaze na ove skupove, osim ako dobiju posebnu dozvolu 
crkvene vlasti, koja se treba dati samo onima koji su poznati kao dobro poučeni i 
čvrsti u vjeri.") 

Kad čitate ovaj dokument zapanjit će vas činjenica da je praktički svaka od temeljnih 
postavki "modernog ekumenizma" ovdje osuđena. 


Na primjer, ekumenisti danas često ističu frazu: "treba gledati ono što nas spaja, a ne ono 
što nas razdvaja" s drugim konfesijama. 


No, upravo je takvo stajalište Sveta Stolica izričito osudila, nalažući biskupima: 


"Pariter invigilabunt, ne, falso praetextu potius esse attendenda ea quibus 
coniungimur, quam ea quibus seiungimur, periculosus indifferentismus foveatur 
praesertim penes eos, qui minus rebus theologicis sunt instituti et minus in sua 
religione excitati." 


("Neka jednako tako bdiju da se ne bi pod lažnim izlikama kako treba radije gledati 
ono što nas spaja, nego ono što nas razdvaja, poticao pogubni indiferentizam, 
posebno među onima koji su manje upućeni u teološke stvari i manje revni u svojoj 
religiji.") 


Također se ne smije odvojenim zajednicama davati lažna nada da one mogu mijenjati 
Crkvu. 


"Arcebunt quoque periculosum illum loquendi modum, quo falsae opiniones 
gignantur ac fallaces spes, quae nunquam impleri possunt; ex. gr. dicendo quae de 
dissidentium ad Ecclesiam reditu, de Ecclesiae constitutione, de Corpore Christi 
Mystico in Litteris Encyclicis Romanorum Pontificum traduntur non ita aestimari 
debere, quippe quia non omnia sint fide tenenda vel, quod peius est, in rebus 
dogmaticis ne Catholicam quidem Ecclesiam iam habere plenitudinem Christi, sed 
ab aliis eandem perfici posse." 


("Neka također suzbiju onaj pogubni način govora iz kojeg se rađaju lažna mišljenja 
i varljive nade, koje se nikada ne mogu ostvariti; npr. govoreći da ono što se iznosi 
u enciklikama rimskih prvosvećenika o povratku nesjedinjenih u Crkvu, o ustroju 
Crkve, o otajstvenom Tijelu Kristovu ne treba tako shvaćati, jer da nije sve potrebno 
držati kao nauk vjere, ili - što je još gore - da u dogmatskim stvarima ni Katolička 
Crkva još nema puninu Kristovu, nego da je u tome drugi trebaju usavršiti.") 


Druga velika opasnost jest kad se pod egidom ekumenizma relativiziraju istine katoličke 
vjere ili se posve prešućuju. To se pojavljuje i u obliku svojevrsne autocenzure. Na 
primjer, kad neki klerici ne žele govoriti o čistilištu, o štovanju svetaca, o zaslugama 
dobrih djela, o ispravnom nauku o opravdanju i sakramentima... kako ne bi "uvrijedili 
protestante". Ili, kad ne žele iznositi točan katolički nauk o izlaženju Duha Svetoga od 
Sina, kako se ne bi zamjerili istočnim raskolnicima. 

Zato Sveta Stolica u ovom dokumentu ističe: 


"Tota igitur et integra doctrina catholica est proponenda atque exponenda: minime 
est silentio praetereundum vel ambiguis verbis obtegendum, quod veritas catholica 
complectitur de vera iustificationis natura et via, de Ecclesiae constitutione, de 
primatu iurisdictionis Romani Pontificis, deque unica vera unione per reditum 
dissidentium ad unam veram Christi Ecclesiam." 


("Treba, stoga, iznositi i izlagati čitavi i cjeloviti katolički nauk. Nipošto se ne smije 
prešutjeti ili dvosmislenim riječima prikriti što sadrži katolička istina o pravoj naravi i 
putu opravdanja, o ustroju Crkve, o prvenstvu jurisdikcije rimskog prvosvećenika, 
kao i o jedinom pravom sjedinjenju povratkom odvojenih u jednu pravu Kristovu 
Crkvu.") 


Riječi koje su možda najvažnije u cijelom tom dokumentu glase: "extra veritatem unio 
vera obtineri nunquam poterit" ("izvan istine pravo se jedinstvo nikada neće moći 
postići"). 


Nažalost, istina je ekumenistima najmanje važna. Pokazalo se mnogo puta da su oni 
spremni odbaciti istine vjere radi "ekumenskog jedinstva". 


Nakon Drugog vatikanskog koncila, ekumenski pokret se kretao u onom smjeru koji su 
pretkoncilski pape osudili. 


Od bezbrojnih zajedničkih skupova, prilagođavanja obreda "senzibilitetima nekatolika", do 


razvodnjavanja pravila o mješovitim ženidbama. Zaredao je i čitav niz zajedničkih 
deklaracija s predstavnicima odjeljenih zajednica, koje dotiču razna područja nauka. 


No, upravo je na ovu opasnost upozorio papa Pio XI. u enciklici Mortalium animos: 


"Num Nos patiemur — quod prorsus iniquum foret — veritatem , eamque divinitus 
revelatam, in pactiones deduci? Etenim de veritate revelata tuenda in praesenti 
agitur." 


("Zar ćemo mi trpjeti — što bi bilo posve opako — da se istina, i to božanski 
objavljena, svede na dogovore? Ta ovdje se radi čuvanju objavljene istine.") 


To modernistima ništa ne znači. Što njima uopće znači objavljena istina? 


Kod modernista se može opaziti jedna stvar koju oni nikada neće otvoreno priznati, ali 
koja se jasno iščitava između redaka u svim njihovim spisima i govorima... A to je da oni 
uopće ne vjeruju da su istine katoličke vjere objavljene od Boga. Oni smatraju da su to 
ljudska iznašašća, pa da se zato mogu mijenjati prema vremenu, mjestu i "kontekstu". 

Nasuprot tome, uvijek moramo imati pred očima riječi sv. Pavla: "Obznanjujem vam, 
braćo: evanđelje koje sam navješćivao nije od ljudi, niti ga ja od kojeg čovjeka primih ili 
naučih, nego objavom Isusa Krista." (Gal 1, 11-12) 


Nauk, koji je Bog objavio, ljudi ne mogu mijenjati. 


Potrebno je, stoga, jasno poručiti modernistima i njihovoj "odvojenoj braći" da mi katolici 
ne smijemo, ne možemo i nećemo odstupiti ni od jednog centimetra, ni od jednog 
milimetra katoličkog nauka. Nećemo odstupiti ni od jedne dogmatske definicije 
Tridentskog koncila, ni od jedne anateme koju je Crkva izrekla u svojim najsvečanijim 
dokumentima. 

